Labdarúgás: már Brazíliában készül a vb-re az U17-es válogatott
Fekete Tamás utanpotlassport.hu 2019.10.22 08:54 Frissítve: 2019.10.22 09:02
„Még nem döntöttem el, kikre számítok kezdőként a számunkra kulcsfontosságú, első csoportmérkőzésen. Szerencsére bővebb, egyéni képességeket tekintve erősebb a jelenlegi állományunk, mint amivel az elitkörben vagy az írországi kontinensbajnokságon rendelkeztünk. Ez nyilvánvaló, hiszen a májusi siker óta több játékosom is elkezdett belecseperedni a felnőttfutballba, ezáltal fejlődtek, érettebbé váltak a pályán. Remélem, ezt a nehéz pillanatokban is bebizonyítják majd. Nem volt könnyű feladatom a keret kialakításakor, mert az elmúlt évben mutatott teljesítmény alapján huszonegynél több fiú is megérdemelte volna, hogy utazzon. Ilyenkor fáj az ember szíve, hogy nem tarthat mindenki velünk, hiszen a világbajnoki szereplés kivívása az ő sikerük is."
A szövetségi edző nem köntörfalazott – nem szokása –, amikor a csapat céljairól kérdeztük. Elmondása szerint botorság lenne az „úgyis a részvétel a fontos" hangzatú szlogenekkel dobálózni.
„Hogy mire lehetünk képesek a legeslegjobbak között? Szeretnénk szintet lépni, de nem lesz könnyű, mert a vb-csoportunk legalább olyan ütős, mint a dublini Eb-n, sőt. Ettől függetlenül célunk a továbbjutás a csoportból, megpróbáljuk lenullázni a riválisaink erősségeit, de ami még ennél is fontosabb, közben a miénket se veszítsük el. Nekünk elsősorban a szervezettségünkre kell hagyatkoznunk. Azt gondolom, az Eb-n megmutattuk, hogy működik a taktikánk, viszont ez egy vb, ahol többre lesz szükség, mert itt tényleg a legerősebb korosztályos válogatottakkal nézünk farkasszemet."
12:38 - KOSÁRLABDA: Együtt működik a Honvéd és Dávid Kornél akadémiája
11:55 - LABDARÚGÁS: A Red Bull Salzburg sportigazgatója csak dicsérni tudja Szoboszlai Dominikot (19)